2014 S/S

2014 S/S merupakan album penuh pertama daripada kumpulan muzik Korea, Winner. Ia dilancarkan dalam dua edisi iaitu edisi digital serta edisi fizikal (dengan 2 versi terhad dan 1 versi pelancaran) di bawah YG Entertainment dan diedarkan oleh KT Music. Runut utamanya, "Kosong" berjaya menduduki tangga teratas dalam carta-carta muzik utama di Korea Selatan dan beberapa lagu lain juga berada dalam tangga 10 teratas dalam iTunes di beberapa buah negara lain.

 Latar belakang 
Winner mula melancarkan teaser yang berjudul 'The Visitor' di laman YouTube rasmi mereka pada 10 Jun 2014 dan ini diikuti rancangan pelancaran rasmi yang memaparkan jadual teaser seterusnya dalam jangka masa tiga minggu kemudian akan datang. Teaser-teaser tersebut dibahagikan kepada tiga bahagian dengan tiga judul iaitu 'Test Week' pada minggu pertama, 'New York Week' (minggu kedua) dan minggu yang terakhir dengan tajuk 'Winner Week'. Untuk teaser terakhir dalam jangka masa tersebut, ia memaparkan satu lagi tarikh untuk teaser pelancaran besar 'WINNER Debut Album 2014 S/S' pada 1 Ogos. Selepas dua bulan dalam menjalani promosi, akhirnya teaser dengan tarikh penampilan sulung di Korea dengan wadah pelancaran diadakan pada 6 Ogos serta album 2014 S/S akan dilancarkan secara digital pada 12 Ogos dan secara fizikal pada 14 Ogos.

Album ini terdiri daripada sepuluh buah lagu di mana dua daripadanya telah dijadikan sebagai runut utama iaitu "Kosong" (tajuk asal: 공허해) dan "Color Ring" (tajuk asal: 컬러링). Dua buah lagu lagi daripada album ini adalah lagu solo iaitu "Aku Dia" (tajuk asal: 걔 세) nyanyian Song Min-ho dan "Pengakuan" (tajuk asal: 고백하는 거야) nyanyian Nam Tae-hyun. Kesemua ahli Winner telah mengambil bahagian dalam kesemua lagu yang terdapat dalam album ini termasuklah dari segi gubahan, seni kata dan juga susunan lagu.

 Promosi dan pelancaran 
Bagi mempromosikan album ini, satu acara wadah telah diadakan pada 6 Ogos 2014 di Hotel Conrad Seoul sebelum penampilan sulung Winner dibuat. Dua buah video muzik juga dilancarkan iaitu untuk lagu "Kosong" dan "Color Ring". Winner akan membuat penampilan sulung di rancangan muzik televisyen bermula di SBS Inkigayo pada 17 Ogos.

 Senarai runut 
※ Lagu yang digelapkan merupakan lagu utama bagi album itu.

 Rujukan 

Kategori:Album Winner
Kategori:Album 2014
Kategori:Album YG Entertainment
Kategori:Album berbahasa Korea